CELEX: 32008R0775
Language: fi
Date: 2008-08-04 00:00:00
Title: Komission asetus (EY) N:o 775/2008, annettu 4 päivänä elokuuta 2008 , rehussa käytettävän kantaksantiini-nimisen lisäaineen jäämien enimmäismäärien vahvistamisesta direktiivissä 2003/7/EY asetettujen edellytysten lisäksi (ETA:n kannalta merkityksellinen teksti)

5.8.2008   
            
            
               FI
            
            
               Euroopan unionin virallinen lehti
            
            
               L 207/5
            
         
      KOMISSION ASETUS (EY) N:o 775/2008,
   annettu 4 päivänä elokuuta 2008,
   rehussa käytettävän kantaksantiini-nimisen lisäaineen jäämien enimmäismäärien vahvistamisesta direktiivissä 2003/7/EY asetettujen edellytysten lisäksi
   (ETA:n kannalta merkityksellinen teksti)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon eläinten ruokinnassa käytettävistä lisäaineista 22 päivänä syyskuuta 2003 annetun Euroopan parlamentin ja neuvoston asetuksen (EY) N:o 1831/2003 (1) ja erityisesti sen 13 artiklan 2 kohdan kolmannen virkkeen,
   sekä katsoo seuraavaa:
   
               (1)
            
            
               Kantaksantiini-lisäaineen hyväksymisedellytyksistä tietyille eläinluokille on säädetty kantaksantiinin käyttöä rehuissa koskevien hyväksymisedellytysten muuttamisesta neuvoston direktiivin 70/524/ETY mukaisesti 24 päivänä tammikuuta 2003 annetussa komission direktiivissä 2003/7/EY (2). Direktiivin 2003/7/EY kattamien luokkien osalta siinä asetetut hyväksymisedellytykset korvaavat komission asetuksen (EY) N:o 2316/98 (3) sisältämät hyväksymisedellytykset. Kyseinen lisäaine kirjattiin rehujen lisäaineita koskevaan yhteisön rekisteriin olemassa olevana tuotteena asetuksen (EY) N:o 1831/2003 10 artiklan mukaisesti.
            
         
               (2)
            
            
               Komission pyynnöstä Euroopan elintarviketurvallisuusviranomainen (jäljempänä ’elintarviketurvallisuusviranomainen’) antoi 14 päivänä kesäkuuta 2007 lausunnon kantaksantiinijäämien enimmäismäärien vahvistamisesta eläinperäisille elintarvikkeille (4). Kantaksantiinin hyväksyttävän päiväsaannin arvojen noudattamiseksi elintarviketurvallisuusviranomainen ehdotti, että kantaksantiinille vahvistetaan jäämien enimmäismäärät edellä mainitun lausunnon mukaisin arvoin.
            
         
               (3)
            
            
               Rehun lisäaineena toimivalle kantaksantiinille on tämän vuoksi vahvistettava jäämien enimmäismäärät sen lisäksi, että kyseiselle lisäaineelle on asetettu hyväksyntää koskevia edellytyksiä.
            
         
               (4)
            
            
               Tässä asetuksessa säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
            
         ON ANTANUT TÄMÄN ASETUKSEN:
   1 artikla
   Kantaksantiiniin on sovellettava direktiivissä 2003/7/EY asetettujen hyväksymisedellytysten lisäksi tämän asetuksen liitteessä ilmoitettuja jäämien enimmäismääriä.
   2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 4 päivänä elokuuta 2008.
      
         
            Komission puolesta
         
         Androulla VASSILIOU
         
         
            Komission jäsen
         
      
   
   
      (1)  EUVL L 268, 18.10.2003, s. 29. Asetus sellaisena kuin se on muutettuna komission asetuksella (EY) N:o 378/2005 (EUVL L 59, 5.3.2005, s. 8).
   
      (2)  EYVL L 22, 25.1.2003, s. 28.
   
      (3)  EYVL L 289, 28.10.1998, s. 4.
   
      (4)  Eläinten rehuissa käytettäviä lisäaineita, tuotteita tai aineita käsittelevän tiedelautakunnan lausunto kantaksantiinijäämien enimmäismäärien vahvistamisesta elintarvikkeille, joihin on käytetty kantaksantiinia sisältävää rehua syöneitä eläimiä, The EFSA Journal (2007) 507, s. 1–19.
   
      LIITE
      
                  EY-nro
               
               
                  Lisäaine
               
               
                  Kemiallinen kaava, kuvaus
               
               
                  Eläinlaji tai -ryhmä
               
               
                  Jäämien enimmäismäärä asianomaisessa eläinperäisessä elintarvikkeessa
               
            
                  Väriaineet, mukaan lukien pigmentit
               
            
                  
                              1.
                           
                           
                              Karotenoidit ja ksantofyllit
                           
                        
            
                  E161 g
               
               
                  Kantaksantiini
               
               
                  C40H52O2
                  
               
               
                  Siipikarja munivia kanoja lukuun ottamatta
               
               
                  15 mg kantaksantiinia/kg maksassa (tuore paino) ja 2,5 mg kantaksantiinia/kg nahkassa ja rasvassa (tuore paino)
               
            
                  Munivat kanat
               
               
                  30 mg kantaksantiinia/kg munankeltuaisessa (tuore paino)
               
            
                  Lohi
               
               
                  10 mg kantaksantiinia/kg lihassa (tuore paino)
               
            
                  Taimen
               
               
                  5 mg kantaksantiinia/kg lihassa (tuore paino)
               
            
                   
               
               
                  
                              3.1
                           
                           
                              Yhteisön sääntöjen mukaan sallittu elintarvike-väriaine kantaksantiini
                           
                        
               
                   
               
               
                  Siipikarja munivia kanoja lukuun ottamatta
               
               
                  15 mg kantaksantiinia/kg maksassa (tuore paino) ja 2,5 mg kantaksantiinia/kg nahkassa ja rasvassa (tuore paino)
               
            
                  Munivat kanat
               
               
                  30 mg kantaksantiinia/kg munankeltuaisessa (tuore paino)
               
            
                  Lohi
               
               
                  10 mg kantaksantiinia/kg lihassa (tuore paino)
               
            
                  Taimen
               
               
                  5 mg kantaksantiinia/kg lihassa (tuore paino)